SERVICII OFERITE CETĂŢENILOR
· Înregistrarea nașterii
· Înregistrarea căsătoriei
· Înregistrarea decesului
· Înregistrarea divorțului pe cale administrativă
· Transcriere acte de stare civilă
· Schimbarea numelui pe cale administrativă
· Rectificarea actelor de stare civilă și a mențiunilor înscrise pe marginea acestora
· Eliberare certificate de stare civilă în caz de pierdere, distrugere, furt sau preschimbare
· Eliberare extrase multilingve
· Eliberare adeverință cu privire la statutul civil
· Înscriere mențiuni pe actele de stare civilă


Actele emise de autoritățile române necesare prestării serviciilor de stare civilă se prezintă în original.
Actele emise de autoritățile străine, prezentate pentru înregistrarea în registrele de stare civilă române, precum și traducerile acestora efectuate în străinătate trebuie să îndeplinească următoarele condiții:
    a) documentele eliberate de instituții ale statelor semnatare ale Convenției de la Haga din 5 octombrie 1961 cu privire la suprimarea cerinței supralegalizării actelor oficiale străine se apostilează
    b) documentele eliberate de statele cu care România a încheiat tratate/convenții/acorduri de asistență judiciară sunt scutite de supralegalizare, apostilare sau orice altă formalitate
    c) documentele eliberate de statele membre ale Uniunii Europene care intră sub incidența Regulamentului (UE) 2016/1.191 al Parlamentului European și al Consiliului din 6 iulie 2016 privind promovarea liberei circulații a cetățenilor prin simplificarea cerințelor de prezentare a anumitor documente oficiale în Uniunea Europeană și de modificare a Regulamentului (UE) nr. 1.024/2012 sunt scutite de apostilare sau orice altă formalitate
    d) documentele care nu se regăsesc în una dintre situațiile prevăzute la lit. a)-c) se supralegalizează, în conformitate cu prevederile art. 1.093 din Legea nr. 134/2010 privind Codul de procedură civilă, republicată, cu modificările și completările ulterioare
    e) documentele de stare civilă ale persoanelor care au statut de beneficiar al unei forme de protecție internaționale în orice stat membru al Uniunii Europene sunt exceptate de la apostilare/supralegalizare

